Judith Butler

**Judith Butler** és el setè episodi de la Segona Temporada de Merlí i el vintè de la sèrie.

Arriba una nova professora: la Quima. La seva aparença portarà polèmica a l'institut, i el Merlí l'ajudarà davant dels atacs de la Coralina, però a la Quima no li agrada que l'ajudin.

## Sinopsi

     La Quima comença el seu primer dia al Guimerà per substituir a l’Elisenda, i la seva arribada no deixa a ningú indiferent. Al Merlí li sembla fantàstica la seva arribada i la presenta als demès professors. Però a la Coralina, ara directora no li fa massa gràcia la seva presència. A classe, l’Iván li pregunta al Pol com li va la feina, mentre el Marc li demana al Bruno de conèixer a la Calduch. El Merlí entra a classe i desprès d’anunciar l’arribada de la Quima, els hi explica Judith Butler i la teoria queer als alumnes. Acabada la classe, el Merlí fa esperar a la Quima fora abans d’entrar amb els Peripatètics per preparar la situació, tot i que la Quima s’hi nega. Mentrstant els professors discuteixen sobre l’arribada de la Quima, la Mireia diu que li xoca veure-la vestida així. La Coralina recorda als professors que no es diu Quima, sinó Joaquim. L’Euegni defensa a la Quima, confrontant-se amb la Mireia. Acabada l’explicació, el Merlí fa passar a la Quima que comença la classe reivindicant que és una dona i que no li feia falta la introducció del Merlí.

 Acabada la classe, la Quima va al despatx de la Coralina ja que la volia veure. La Coralina li diu que la seva arribada ha sigut xocant. La Coralina li diu que és lliure de vestir-se com vulgui, però dins de l’Institut li demana discreció. La Quima li diu que no canviarà perquè a la Coralina li molesta, i que no es vesteix com una dona, és una dona. Li acaba dient que té la plaça de substituta i no hi pot fer res per canviar-ho. Els alumnes comenten la situació de la Quima, i un comentari del Gerard provoca una discussió entre el Bruno i l’Oliver. El Bruno diu que no vol estar en el mateix sac que el de la Quima, i l’Oliver li diu que hauria d’estar lluitant pels drets de totes les persones del col·lectiu. L’Oliver continua alliçonant al Bruno, però ell li diu que no vol que la seva definició sigui gai, que és moltes més coses.

 La Mireia es troba a la Quima al lavabo i es sent incòmode per la seva presència. La Coralina ha fet venir a l’Elisenda per dir-li que s’agafi l’alta. Li diu que la veu molt bé i que ja està preparada per reincorporar-se. L’Elisenda li diu que demà agafarà l’alta. La Coralina li diu que vol que sigui la pròxima Cap d’Estudis. El Merlí li diu a la Quima que li agrada veure-la aquí. La Quima li diu que no li agrada que la estigui tractant diferent, encara que sigui per bé només pel fet de ser una dona trans, ja que per ella és un recordatori de que és diferent. El Pol i el Joan parlen al pati, i el Pol li confessa que està embolicant amb una dona de 40 anys. El Joan es pregunta perquè li explica a ell, i el Pol li diu que perquè sap guardar secrets. El Joan li diu que creu que el Gerard segueix enamorat de la Mònica, però ell li assegura que el Gerard esta boig per la Oksana i que no es mengi el cap.

     La Gina li explica al Merlí que molts pares s’estan queixant de l’arribada de la Quima. L’Iván esta al bar amb la seva mare i li diu que cada cop està tancant més tard, i que si té cap novio li pot dir, però ella ho nega. El Marc ho ha aconseguit i ha acabat a casa de la Carmina. La Carmina arriba, discutint pel telèfon, el Bruno li presenta al seu amic i els deixa sols. El Marc li diu que li agradaria ser com ella de gran, que vol ser actor. La Carmina li explica que ser actor no és una feina fàcil, i que no arribarà enlloc si l’únic que vol es fer-se famós. La Míriam tanca el bar, i el Pol esta apunt de marxar. La Míriam el frena i li diu que el què va passar l’altre nit no és pot repetir. El Pol li diu que ho entén, però que li va agradar, i acte seguit marxa.

 La Tània li explica al Bruno la nit que va passar amb el Marc, i li diu que cada cop s’està enamorant més. El Bruno li diu que parli amb ell i desprès li confessa el que va passar amb el Pol. Arriben a l’entrada i troben al Marc deprimit. La Tània li pregunta què li passa, i el Marc li diu que desprès de parlar amb la Carmina s’ha adonat que no serà mai actor. La Tània li diu que no li faci cas a la Carmina i li pregunta si està bé, pel que va passar l’últim cop. El Marc li diu que si i li dóna les gràcies per quedar-se amb ell. La Quima entra enfadada en el despatx de la Coralina, ja que en l’horari de les guàrdies no ha escrit el seu nom, per tant diu que no les farà. La Coralina diu que ha posat el nom que surt al seu DNI. L’Eugeni li diu que no costa res canviar el nom, però la Coralina continua sense cedir i diu que un institut no és lloc per algú com ella i li diu que la seva estada al Guimerà serà breu, ja que l’Elisenda tornarà demà.

 El Merlí continua amb la lliçó de Judith Butler, i el debat acaba derivant en la situació de la Quima. I quan descobreixen que la Coralina ha fet tornar abans a l’Elisenda, els alumnes s’organitzen per fer alguna cosa. El Merlí els hi proposa que els nois vinguin vestits de dona i les noies d’home i jugar un partit de futbol. Tots els alumnes accepten un cop el Pol diu que si. Acaba la classe i el Marc veu passar a la Quima i li diu que li sembla que és molt bona professora, i que està molt content de que tingui la valentia de ser qui és, i fer el que vol fer. La Quima li diu que si de veritat vol alguna cosa, per molt que ho amagui acabarà sortint. La Míriam li explica al Merlí el que ha passat amb el Pol. La Míriam li diu que ja li ha deixat clar que no continuarà, però el Merlí li diu que sap que no ho podrà frenar. L’Oliver ha anat a casa del Bruno per agafar-li roba a la Carmina.

      El Bruno li demana perdó a l’Oliver pels seus comentaris, i l’Oliver li diu que no pot pretendre que tothom pensi com ell. La Gina arriba a casa i troba al Gerard vestit amb la seva roba, i demanant-li maquillatge. Mentrestant les noies s’estan vestint juntes i estan comentant com han d’actuar. El Pol arriba ja que la Berta li ha de deixar vestuari i es queden sols. El Pol li pinta un bigoti a la Berta i els dos comencen a jugar i s’acaben embolicant. El Gerard i el Marc arriben corrents vestits de dona. La Quima els veu i s’enfada amb el Merlí, perquè li diu que ella no va disfressada, que ella és una dona. El Merlí li diu que això que estan fent els alumnes no ho trobarà a tot arreu i que tot això ho han fet per fer empipar a la Coralina. Els alumnes van arribant i els professors tot seguit, però la Coralina en veure l’espectacle marxa. El partit comença i en un moment la Quima parla amb el Marc que li pregunta pels seus pares. El Marc li explica que amb el seu pare no hi te relació. Ella també li explica que el seu fill no vol parlar amb ella i li explica li agradaria dir-li que encara que sigui una dona segueix sent el seu pare i que vol seguir coneixent-lo. En el partit han fet una falta i el Merlí pita penal. Els alumnes discuteixen sobre qui ha de xutar el penal, fins que la Quima diu que el vol xutar ella, i marca un gol davant la mirada de tot l’Institut.

## Elenc

* David Solans com Bruno Bergeron
* Carlos Cuevas com Pol Rubio
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells

* Merlí Bergeron
* Bruno Bergeron
* Pol Rubio
* Coralina
* Eugeni Bosch
* Carmina Calduch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Quima
* Mireia
* Elisenda
* Glòria
* Manel Millán
* Míriam Blasco
1/22 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Amb la Col·laboració Especial de* Manel Barceló com Quima

Personatges Menors* Patricia Bargalló com Mireia
* Sandra Monclús com Elisenda
* Assun Planas com Glòria
* Ferran Rañé com Manel Millán
* Anna Ycobalzeta com Míriam Blasco

## Continuïtat

* La Quima arriba al Guimerà per substituir a l'Elisenda
* La Coralina ha assumit la posició de directora desprès de la baixa del Toni
* El Pol i la Berta s'emboliquen de nou.
* El Marc coneix a la Carmina

## Frases

**Quima**: Hola Merlí de filosofia, jo sóc la Quima d’anglès.

**Coralina**: El Toni es ahir, i avui hi ha la Coralina

**Merlí**: Què us he ensenyat jo de la norma?
**Iván**: A la merda la norma!

**Coralina**: Vas vestit de dona
**Quima**: Sóc dona, visc com a dona
**Coralina**: Si, però es nota que no ho ets

**Quima**: (A la Coralina) Me’n vaig, que no tinc ganes de veure la teva cara d’amargada.

**Elisenda**: Era un dinar-celebració de l’estat propi
**Coralina**: Ah, ja som independents?

**Bruno**: Et presento al Marc
**Carmina**: És un rollete?

**Quima**: Una dona trans no és menys dona que tu.
**Coralina**: Potser no, però jo sóc una dona autèntica
**Quima**: Tu ets una dona autèntica, però jo sóc una senyora.

**Quima**: És molt frustrant no aconseguir el que volem en la vida, però encara es pitjor aconseguir-ho i adonar-te que tenies una idea equivocada del què volies.
## Música

* **AMAZING GRACE**, John Newton

Sona durant el partit de futbol

## Curiositats

* **Judith Bulter** és professora de la Universitat de Califòrnia, una destacada pensadora i feminista. Una de les contribucions més destacades és la seva teoria sobre la performativitat del sexe i la sexualitat.
* La trama de la PSP torna a aparèixer i es descobreix que el Joan ho ha sapigut tot aquest temps però ha mantingut el secret del Pol. Aquesta trama es va obrir en la Primera Temporada a Schopenhauer.